*Projekts*

LATVIJAS REPUBLIKAS MINISTRU KABINETS

2016. gada \_\_. \_\_\_ Noteikumi Nr. \_\_

Rīgā prot. Nr. \_\_ \_\_. §)

**Grozījumi Ministru kabineta 2010. gada 28. septembra noteikumos Nr. 916 "Dokumentu izstrādāšanas un noformēšanas kārtība"**

Izdoti saskaņā ar

[Dokumentu juridiskā spēka likuma](http://likumi.lv/ta/id/210205-dokumentu-juridiska-speka-likums)

 [8. panta](http://likumi.lv/ta/id/210205-dokumentu-juridiska-speka-likums#p8) pirmo daļu

1. Izdarīt Ministru kabineta 2010. gada 28. septembra noteikumos Nr. 916 "Dokumentu izstrādāšanas un noformēšanas kārtība" (Latvijas Vēstnesis, 2010, 163. nr.) šādus grozījumus:

1.1. Aizstāt 8. punktā skaiti un vārdu "(1. pielikums)" ar vārdiem "ja tas nerada teksta satura pārprotamību".

1.2. Aizstāt 13. punktā vārdus "mācību iestādes" ar vārdiem "izglītības iestādes".

1.3. Izteikt 49.8. apakšpunktu šādā redakcijā:

"49.8. vietā, kur oriģinālā ir zīmoga nospiedums, ģerbonis, emblēma, reģistrētās preču zīmes vai pakalpojumu zīmes attēls, raksta attiecīgu vārdu (piemēram, "zīmogs"), liekot to iekavās. Zīmogam normatīvajos aktos paredzētajos gadījumos norāda zīmoga nospieduma tekstu."

1.4. Izteikt 56. un 57. punktu šādā redakcijā:

"56. Ja dokumenta atvasinājumu apliecina organizācija, apliecinājuma uzrakstā norāda:

56.1. ar lielajiem burtiem rakstītus atbilstošus vārdus "NORAKSTS PAREIZS", "IZRAKSTS PAREIZS" vai "KOPIJA PAREIZA";

56.2. dokumenta atvasinājuma apliecinātājas amatpersonas pilnu amata nosaukumu (ietverot arī pilnu organizācijas nosaukumu un nepieciešamības gadījumā arī citas ziņas, kas ļauj nepārprotami identificēt personu), personisko parakstu un tā atšifrējumu;

56.3. apliecinājuma datumu.

Piemērs:

|  |
| --- |
| KOPIJA PAREIZA |
| X ministrijas |
| Kancelejas vadītājs |
| V.Uzvārds *(personiskais paraksts)*2016. gada 3. maijā |

57. Ja dokumenta atvasinājumu apliecina fiziskā persona, apliecinājuma uzrakstā norāda:

57.1. ar lielajiem burtiem rakstītus atbilstošus vārdus "NORAKSTS PAREIZS", "IZRAKSTS PAREIZS" vai "KOPIJA PAREIZA";

57.2. personisko parakstu un tā atšifrējumu;

57.3. personas kodu;

57.4. apliecinājuma datumu.

Piemērs:

NORAKSTS PAREIZS

*(personiskais paraksts)*

Vārds Uzvārds

Personas kods: XXXXXX-XXXXX

05.10.2016.

1.5. Papildināt noteikumus ar 57.1punktu šādā redakcijā:

"57.1 Dokumentu atvasinājumu kopumam ievēro šo noteikumu 56. un 57. punktā minētās prasības. Dokumentu atvasinājumu kopuma apliecinājuma uzrakstā šo noteikumu 56.1. un 57.1. apakšpunktā minēto vārdu vietā norāda ar lielajiem burtiem rakstītus vārdus "DOKUMENTU ATVASINĀJUMU KOPUMS PAREIZS". Apliecinājuma uzrakstu izvieto dokumentu atvasinājumu kopuma pēdējās lapas beigās uzreiz aiz apliecināmā dokumenta pēdējā rekvizīta."

1.6. Papildināt noteikumus ar 58.1punktu šādā redakcijā:

"58.1  Ja dokumenta beigās vai dokumentu atvasinājumu kopuma pēdējās lapas beigās uzreiz aiz apliecināmā dokumenta pēdējā rekvizīta nav vietas, apliecinājuma uzrakstu var izvietot:

58.1 1. dokumenta paraksta zonā no rekvizītiem brīvajā vietā;

58.1 2. uz atsevišķas lapas, kuru pievieno apliecināmajam dokumentam vai dokumentu atvasinājumu kopumam un ierēķina kopējā lapu skaitā."

1.7. Papildināt noteikumu 59. punktu aiz vārda "atvasinājumā" ar vārdiem "vai dokumentu atvasinājumu kopumā".

1.8. Izteikt 60. punktu šādā redakcijā:

"60. Ja dokumenta atvasinājums ir uz vairākām lapām, pirms tā pareizības apliecināšanas visas dokumenta atvasinājuma lapas sanumurē un paraksta vai sanumurē un cauršuj ar diegu, vai caurauklo ar auklu. Izstrādājot dokumentu atvasinājumu kopumu, sanumurē un paraksta vai sanumurē un cauršuj (caurauklo) visas lapas kopumā."

1.9. Papildināt noteikumus ar 60.1 un 60.2punktu šādā redakcijā:

"60.1 Ja visas dokumenta atvasinājuma lapas numurē un paraksta, ievēro šādas prasības:

60.1 1. visas dokumenta atvasinājuma lapas paraksta un numurē ar arābu cipariem, sākot ar pirmo lapu;

60.1 2. dokumenta atvasinājuma pēdējās lapas otrajā pusē neaprakstītajā daļā izvieto apliecinājuma tekstu: „Sanumurētas un parakstītas X (XX) lapas”, kur zīmes „X” vietā norāda ar cipariem, bet zīmes „XX” vietā – ar vārdiem rakstītu atbilstošu lapu skaitu;

60.1 3. šo noteikumu 60.1 2. apakšpunktā minēto apliecinājuma tekstu ar parakstu apliecina tā persona, kura sanumurēja un parakstīja dokumenta atvasinājuma lapas (parakstā iekļauj attiecīgās personas personisko parakstu, tā atšifrējumu un ziņas, kas ļauj nepārprotami identificēt šo personu), kā arī norāda datumu, kad izdarīts apliecinājums.

60.2 Ja visas dokumenta atvasinājuma lapas numurē un cauršuj ar diegu vai caurauklo ar auklu, ievēro šādas prasības:

60.2 [1](http://likumi.lv/doc.php?id=219491#n60.3). cauršuvuma diega vai caurauklojuma auklas galus sasien mezglā;

60.2 [2](http://likumi.lv/doc.php?id=219491#n60.3). mezglu ar papīra uzlīmi pielīmē dokumenta atvasinājuma pēdējai lapai tās otrajā pusē neaprakstītajā daļā;

60.2 3. dokumenta atvasinājuma pēdējās lapas otrajā pusē neaprakstītajā daļā vai uz papīra uzlīmes, ar kuru lapai piestiprināts cauršuvuma diega vai caurauklojuma auklas mezgls, izvieto apliecinājuma tekstu "Sanumurētas un cauršūtas [caurauklotas] X (XX) lapas", kur zīmes "X" vietā norāda ar cipariem, bet zīmes "XX" vietā – ar vārdiem rakstītu atbilstošu lapu skaitu;

60.2 4. šo noteikumu 60.2 3. apakšpunktā minēto apliecinājuma tekstu ar parakstu apliecina tā persona, kura sanumurēja un cauršuva (cauraukloja) dokumenta atvasinājuma lapas (parakstā iekļauj attiecīgās personas personisko parakstu, tā atšifrējumu un ziņas, kas ļauj nepārprotami identificēt šo personu), kā arī norāda datumu, kad izdarīts apliecinājums;

60.2 5. šo noteikumu 60.2 3. apakšpunktā minēto apliecinājuma tekstu vai parakstu izvieto tā, lai tas vienlaikus atrastos gan uz dokumenta atvasinājuma pēdējās lapas, gan uz papīra uzlīmes, ar kuru lapai piestiprināts cauršuvuma diega vai caurauklojuma auklas mezgls."

1.10. Papildināt noteikumu 61. punkta pirmo un otro teikumu aiz vārdiem "dokumenta atvasinājuma" ar vārdiem "vai dokumentu atvasinājumu kopuma".

1.11. Svītrot 132. punktu.

1.12. Svītrot 1. pielikumu.

2. Noteikumi stājas spēkā 2017. gada 1. janvārī.

Ministru prezidents Māris Kučinskis

Tieslietu ministrs Dzintars Rasnačs

Iesniedzējs:

Tieslietu ministrijas valsts sekretārs Raivis Kronbergs